[image: ] Dybbøl Fodbold Ungdom

INDHOLDSFORTEGNELSE:
VISION/MISSION OG HOLDSAMARBEJDET…………………………………………………………………………………………….2
	børneattester……………………………………………………………………………………………………………………………2
TRÆNERMØDER OG TRÆNERPAKKE	3
Forældre/spillermøde 	3
Uddannelse 	4
Forsikring	4
Nøgler	4
Bolde til kamp og træning	4
Spillertøj og udstyr	4
Bane/banefordeling 	5
Træningen	5
Ind- og udmeldelsesblanketter  	5
Kontingenter	5
Spillercertifikat 	6
Kampkort 	6
Holdkort/indberetning af kampresultat 	6
Dommere/dommerafregning	6
HoldGebyr/ STØTTE TIL STÆVNER MV	6
Kørselstilskud	7
Turnering	7
Protester 	8
SPONSORER……………………………………………………………………………………………………………………………………8
Den ”GRØNNE” tråd i træningen:	8
Træningens omfang:	8
Forventninger til træneren:	9
Forventninger og mulige opgaver til Holdlederen:	9
Forventninger til spillerne:	10
U6- U8 	10
U9-U11……………………………………………………………………………………………………………………………………..…  .11

U12 - U13………………………………………………………………………………………………………………..………... .…………. 12

U14 - U15……………………………………………………………………………………………………………………………………….13 

U17………….…………………………………………………………………………………………………………………………………14 

U19-……………………………………………………………………………………………………………………………………………..15 

Forventninger til forældre samarbejde I Dybbøl …………………………………………………………………………....16 

Forældre pligter…………………………………………………………………………………………………………..…….16

Forældre opgaver...................................................................................................................................................................…..16


[bookmark: _Toc5593357]Vi er glade for, at I har valgt at være trænere i DIU.
Denne trænermappe skal både være en praktisk opslagsmappe, men er også en hjælp til at kunne arbejde efter klubbens ”Grønne tråd”. God læselyst. 

Du kan altid rette henvendelse til vores kontaktperson for nye trænere og spillere, såfremt du har behov for mere information. Se på vores hjemmeside, hvem der er kontaktperson under fanen ”Kontakt” (http://fodbold.dybbol-iu.dk/).
	

Vision/Mission
Dybbøl Fodboldafdeling er en klub, hvor succes måles på at have så mange spillere som muligt så længe som muligt. Det skal være sjovt, trygt og menneskeligt udviklende at spille fodbold i Dybbøl. Derfor bør alle spillere tilbydes de samme muligheder for at udvikle sig, uanset spillerstyrke. Vi vil gerne sikre, at alle trives i klubben. Vi lægger vægt på, at fodboldmæssig og social udvikling går hånd i hånd. 


Holdsamarbejde og samarbejde med ”overbygning”
Da vores formål er at holde så mange spillere som muligt i klubben så længe som muligt, har vi som udgangspunkt ikke holdsamarbejde med andre klubber. Såfremt en årgang ikke har mulighed for at stille hold, kan holdsamarbejde komme på tale. Hvis et hold har ønske om holdsamarbejde, så kontaktes bestyrelsen, og det er bestyrelsen, som træffer endelig beslutning om eventuel indledning af samarbejde. 

Vi deltager i eliteoverbygningen FC Sønderborg, hvor spillere med ”lyst og talent” for mere kan prøve kræfter og udvikle deres talent sammen med spillere fra områdets andre klubber, som er en del af FC Sønderborg. Læs mere herom på http://www.fcsonderborg.dk/

Børneattester.
Som udgangspunkt skal en børneattest indhentes på alle trænere, instruktører og holdledere, før de ansættes til at have direkte kontakt med børn under 15 år. Det spiller ingen rolle, om funktionen er lønnet eller frivillig.

Ved trænerstart udleveres blanketten ” børneattest”, som kommende træner eller leder udfylder og returnerer til formanden, som udfylder klubdelen og indsender den til Det Centrale Kriminalregister. Svaret modtager klubben normalt indenfor 10 dage.

DIU har i øvrigt vedtaget, at attesten skal udfyldes 1 gang årligt og indsendes. Dette sker normalt ved opstart af en ny sæson.
 

Trænermøder
Der afholdes i løbet af året minimum 3 trænermøder. 
Det første afholdes i juni måned, hvor trænere, materialeforvalter og bestyrelses-repræsentanter samles for at planlægge og koordinere den kommende sæson. Det andet trænermøde holdes i september måned. Ydermere afholdes der trænermøde i februar måned.
Emner der vil blive behandlet på møderne er bl.a.:
· status på sæsonen
· aktuel trænersituation
· holdtilmeldinger
· mål og rammer
· forbedringer/nye tiltag
· erfaringsudveksling
· trænerhåndbogen
· kurser
· etc.

Trænerpakke
Alle trænere får udleveret en trænerpakke bestående af  træningssæt. Se hele pakken på klubbens hjemmeside. Tøjet bruges, når træneren repræsenterer DIU, og sættet skal holdes rent og pænt, så klubben repræsenteres på en pæn måde. Trænerpakken er trænerens ejendom efter 2 år. Skulle trænerjobbet ophøre, inden de 2 år er overstået, afleveres pakken retur til DIU og kan betragtes som DIUs ejendom.


[bookmark: _Toc5593358]Forældre/spillermøde
Det er vigtigt at inddrage forældrene i samarbejdet omkring deres børns fritidsinteresser og de opgaver, der påhviler forældrene. Det er vigtigt, at de ikke opfatter klubben som en børnepasningsordning. Derfor bør der afholdes forældre-/spillermøde min. 1 (2) gange om året, hvor afdelingens bestyrelsesrepræsentant også kan deltage, hvis dette ønskes.  Det anbefales, at mødet ikke arrangeres til den første træningsaften, men i god tid – mindst 2 uger før turneringsstart. Mødet bør afholdes i klublokalet, så alle spillere og forældre føler det naturligt at komme der senere.  Emner der kan tages op på forældremøderne:

· introduktion til sæsonen
· praktiske oplysninger
· holdsammensætning/træningen
· planlagte aktiviteter/stævner/turnering
· forventninger til spillere og forældre
· forældre pligter/opgaver
· sociale arrangementer
· etc.

Husk at det er vigtigt at få involveret forældrene aktivt i arbejdet omkring holdet og klubben! 
[bookmark: _Toc5593359]
Uddannelse
Det er i Dybbøl IU’s interesse at have gode og veluddannede ledere, trænere og dommere. Derfor er det klubbens ønske, at trænere og ledere dygtiggør sig løbende og deltager i relevante kurser. 
Oversigt over relevante kurser findes på http://fodbold.dybbol-iu.dk/ under fanebladet ”træneren” med direkte link til DBU’s hjemmeside. Kursusudgifter afholdes af klubben, dog skal kurset forinden være godkendt af bestyrelsen. 

Kurser kan også afholdes for holdet, spillere og forældre eller sammen med øvrige trænere. Dette koordineres til trænermøderne. Hvis der er ønske om kurser og tilmelding, kontaktes bestyrelsen. 

[bookmark: _Toc5593361]Forsikring
Dybbøl IU har ingen særskilt forsikring, der dækker ting- og/eller personskader. Det er den skadesramtes egen ulykkesforsikring, der skal dække skaden, hvis uheldet er ude.
Ved kørsel i egne biler er det førerens egen bil-/passagerforsikring, der gælder. Klubben påtager sig ikke ansvar i forbindelse med transport. Der forventes dog, at alle forældre/førere af biler overholder gældende færdselslov, herunder fartbegrænsninger, antal passagerer i hver bil og brug af sikkerhedsseler.
Træner/leder er – under ”arbejde” for klubben – omfattet af den lovpligtige ulykkesforsikring via Danmarks Idræts Forbund.

[bookmark: _Toc5593362]Nøgler
Alle nøgler til materialerum, boldskabe, cafeteria m.m. udleveres og styres af materialeforvalteren

[bookmark: _Toc5593363]Bolde til kamp og træning
Før sæsonstart tildeles der boldskabe i materialerummet til de enkelte trænere. Alle bolde er af en standard, så de kan bruges til både kamp og træning, dog forefindes specielle kampbolde primært til 11 mands fodbold. Det er trænerens/holdlederens opgave at sørge for, at hjørneflag (i materialerummet) og bolde er klar til kampen. Det anbefales, at der tages 6 bolde med til kamp (3 til henholdsvis ude- og hjemmehold). Sørg for at samle boldene inden kampen starter, da det er her vi ofte mister mange bolde.
Træner og holdleder har ansvaret for bolde, der er udleveret ved sæsonstarten. Der er regnet med en bold til hver spiller. Vær omhyggelig med at få alle bolde med op efter træning. Er der bolde, der er blevet ødelagt, så meddel det til materialforvalteren. 


[bookmark: _Toc5593364]Spillertøj og udstyr
Træningsdragt og andet udstyr kan købes via klubbens webshop – yderligere information kan fås hos klubbens sponsoransvarlige – se mere herom på vores hjemmeside. For alle hold stilles der et sæt spillertøj til rådighed af klubben. Spillersættet består af trøjer, shorts og strømper (inkl. målmandsbluse, bukser, strømper og handsker).
Det forventes, at al spillertøj minimum har en levetid på 2 år. 
Til hvert hold udleveres træningsbolde efter princippet én bold per spiller samt overtræksveste. Andre materialer som kegler, stænger, drikkedunke etc. opbevares i materialerummet til fælles afbenyttelse.
Det er trænerens ansvar at holde styr på egne spilledragter og materialer, herunder vedligeholdelse.
 
[bookmark: _Toc5593365]Bane/banefordeling 
Man skal respektere evt. lukning af baner specielt ved sæsonstart, hvor enkelte baner kan være lukket for at beskytte dem mod unødvendig hårdhændet behandling. 
Der forventes, at holdene indbyrdes afklarer kampafvikling.
Da baner bruges både til træning og til kampe, skal det understreges, at kampe har første prioritet.
Øvrige spørgsmål vedr. banerne kan rettes til kampfordeleren, der er ansvarlig for banefordelingen.

[bookmark: _Toc5593366]Træningen
Før træningen: 
Husk at møde op i god tid, så du kan være klar på banen når spillerne møder op. Start altid træningen med en grundig opvarmning
Under træningen: 
Se afsnittet ”Den Grønne tråd”, der overordnet fortæller om de generelle retningslinier for træningen og de enkelte aldersgrupper. Inspiration kan findes på vores hjemmeside med link til DBUs træningsøvelser.
Efter træningen:
Ligesom en god opvarmning er det også vigtigt, at spillerne efter træningen får lavet strækøvelser. Under udstrækningsøvelserne kan tiden med fordel anvendes til at give informationer til holdet/spillerne og til uddeling af kampsedler eller lignende. 

[bookmark: _Toc5593367]Ind- og udmeldelsesblanketter 
En måned efter sæsonstart skal der, på baggrund af en udskrift fra sidste års medlemsliste, udarbejdes en ajourført liste med både gamle og nye medlemmer. Alle nye medlemmer skal desuden udfylde indmeldelsesformularen på vores hjemmeside. Online indmeldelsen sker, når det nye medlem har prøvespillet i max. tre uger. Det er trænerens pligt at undersøge om en egentlig indmeldelse er foretaget på hjemmesiden. Udmeldelse foregår udelukkende igennem træneren og indberettes til formanden/kassereren. Såfremt der sker tilgang/afgang af spillere, skal kassereren underrettes skriftligt. Kassereren undersøger status for kontingentbetaling og eventuelle karantæner samt fremsender spillercertifikat, hvis det ønskes.

[bookmark: _Toc5593368]Kontingenter
Opkræves 2 gange om året
Opkrævningen sker pr. mail og foretages på baggrund af opdaterede medlemslister. Betalingen kan foretages online med betalingskort. Inden udsendelse af opkrævningen skal hvert hold (træner) tjekke sin medlemsliste og indsende en opdateret liste til formanden/kassereren. Der bliver udsendt information fra klubben herom inden opdateringen. Hvis en spiller ikke betaler kontingent, vil medlemsadministrator kontakte vedkommende spiller/forældre.
Manglende betaling udelukker – som hovedregel – spilleren fra deltagelse i både træning og kamp

[bookmark: _Toc5593369]Spillercertifikat 
Såfremt nye spillere, der har spillet i en tidligere klub, kommer til klubben, er det trænernes ansvar at sørge for, at spillerens certifikat er i orden og at dette afleveres til medlemsadministrator. Husk, at nye spillere ikke må spille kamp for Dybbøl IU, før vi har spillerens certifikat, da det kan medføre, at holdet bliver taberdømt, og klubben får en bøde.
Ved udmeldelse kan der udstedes et spillercertifikat af medlemsadministrator, hvis det ønskes. 

[bookmark: _Toc5593370]Kampkort 
Træneren/holdlederen har ansvaret for udtagelse af holdet til kampe. De skal sørge for at spillerne bliver underrettet om, at de skal møde til kamp. Det kan gøres på holdsiden på klubbens hjemmeside. Det anbefales desuden, at alle spillere får udleveret en oversigt over sæsonens kampe, og at de til hver kamp modtager både mail og sms med oplysning om møde- og kamptidspunkt samt holdudtagelsen. 
 
Udskiftningsspillere
Det er klubbens holdning, at udskiftningsspillere er med for at blive brugt. Det bør tilstræbes, at alle spiller får mindst én halvleg på banen. HUSK det er vigtigt, at alle kommer til at spille kamp!!

[bookmark: _Toc5593372]Holdkort/indberetning af kampresultat 
DBU tilsender holdkort/stævneindberetning, som udleveres ved sæsonstart. Det er træneren/holdlederens opgave at sørge for, dels at holdets spillere bliver skrevet på og dels at udeholdets træner/holdleder får påført deres spillere. Husk, at alle spillere skal være lovlige, og at holdkort/stævneindberetning udfyldes med korrekt navn og fødselsdag. 

Efter kampen påføres resultatet og indtelefoneres til DBU senest en time efter kampen, ellers risikerer klubben en bøde (telefonnummer og anvisning står på holdkortet). Kun ved holdkort: kopi afleveres til modstanderen efter at resultat er påført. HUSK også at få kopi ved udekampe og at aflevere dem.
Når dette er gjort, lægges holdkortet i kampfordelerens bakke, som forefindes i boldrummet.


[bookmark: _Toc5593373]Dommere/dommerafregning
Dommere er en vigtig del af fodboldkampen. Det er vores opgave at sikre, at dommere føler sig godt behandlet, når Dybbøl IU er den ene part i en fodboldkamp. 
 Til alle 11-mandskampe kommer der automatisk en uddannet (”sort”) dommer. Såfremt en bestilt dommer ikke møder op til kamp, har hjemmeholdet pligt til at vente i mindst 30 minutter, så der skabes mulighed for at fremskaffe en anden dommer. Kampen skal afvikles med den fremskaffede dommer. Når kampen er sat i gang, er dommererhvervet at betragte som anerkendt af begge parter, og der kan ikke protesteres, medmindre protesten er nedlagt før kampen.  
Til 5- og 7-mandskampe skal træneren selv sørge for en lokal dommer, som kan være en forælder eller anden træner, der har tilstrækkelig kendskab til reglerne.
Det er vigtigt, at man både som træner og som lokal dommer holder sig ajourført med reglerne.
Der sker altid regelændringer, små eller store, ved turneringsstart. Reglerne kan findes via dbu.dk

Holdgebyr udendørs DBU-turnering  
Betaling af holdgebyr sker automatisk af klubben. Vedrørende kørselsudgifter se afsnittet om kørselstilskud. 

[bookmark: _Toc5593374]Stævner
Alle trænere vil blive informeret via deres mail, postkasse eller opslagstavlen i materialerummet, mht. de stævner, som klubben bliver inviteret til. Det er herefter trænerens ansvar i tide at informere kampfordeleren om, hvilke hold/antal der skal deltage. Klubben sørger herefter for tilmeldingen og for at stævnegebyret bliver betalt. Udgiften afholdes af klubben, hvis stævnet afholdes indenfor det sønderjyske område, der defineres som Als og Sundeved og Grænse Cup i Bov - se nedenfor om støtte. 
Hvis holdet af en eller anden grund er nødsaget til at melde afbud, så husk at gøre det så hurtigt som muligt, da klubben ellers bliver tildelt en bøde.
Kørselsudgifter godtgøres ikke til stævner (hverken udendørs eller indendørs).
.
Særligt om støtte til stævner:
Det er gratis for alle Dybbøl hold at deltage i Dybbøl Cup
Der ydes tilskud til øvrige lokale stævner i det sønderjyske område til og med U15.
Andre stævner ydes der normalt ikke tilskud til. Holdene kan dog søge bestyrelsen om tilskud ved deltagelse i særlige stævner. Der kan ikke søges tilskud til kørselsgodtgørelse.

Støtte til holdarrangementer i DIU- fodbold
Som udgangspunkt ydes der ikke klubstøtte til holdarrangementer, dog kan holdene søge bestyrelsen om tilskud ved særlige arrangementer.

Kørselstilskud 
Kørsel foregår som regel i private biler. Der opfordres til, at fordelingen af kørsel planlægges for en halv sæson af gangen. Lav eventuelt en liste til udlevering til samtlige forældre, som skal køre og angiv samtidigt, at den enkelte forælder herefter selv er ansvarlig for at finde en afløser, hvis man bliver forhindret den pågældende dag.
Dybbøl IU betaler ikke kørselsgodtgørelser til forældre. Hver enkelt afdeling kan aftale individuelle kørselsordninger, hvor spillerne yder bidrag til dækning af omkostningerne ved transport.
Trænerens kørsel til turneringsudekampe godtgøres efter klubbens takster for kilometergodtgørelse, hvilket for tiden er 1,50 kr. per kilometer. Det er dog i klubbens interesse, at kørselstilskud begrænses så vidt muligt ved at inddrage forældrene som kørere. Der ydes ikke kørselsgodtgørelse til stævner og hold arrangementer. 

[bookmark: _Toc5593375]Turnering
Tilmelding til turneringen foretages af kampfordeleren og sker i samråd med de involverede trænere. Det er vigtigt, at holdene placeres i de rigtige rækker. Kampene tilrettelægges inden turneringsstart af JBU. Inden sæsonstart udleveres turneringsplan over kampene til trænerne. Turneringsplanen vil også være tilgængelig på DIUs hjemmeside med et link til DBUs forskellige turneringsplaner. I den plan vil dato, tidspunkt og spillested for samtlige ude- og hjemmekampe være indeholdt.
Såfremt man bliver nødsaget til at flytte en hjemmekamp, skal kampfordeleren kontaktes. Ved udekampe kontakter træneren selv modstanderens kampfordeler. HUSK at dette skal gøres i god tid (min 8 dage inden kampdatoen).
Hvis holdet af en eller anden grund er nødsaget til at melde afbud så husk at gøre det så hurtigt som muligt, da klubben ellers bliver tildelt en bøde.
[bookmark: _Toc5593376]
Protester
Protester mod dommerkendelser er nyttesløse og spil af tid. Det er vigtigere at lære spillere og specielt tilskuere (forældre) at holde mund og ikke kritisere dommerkendelser. Skulle der opstå en situation, der er helt uacceptabel, så skal en protest mod dommerkendelsen oplyses til dommeren straks efter kampen for at være gyldig.
Skriftlige protester mod andre klubber betragtes som unødvendige, og det bedste er, at man henvender sig til modstanderen efter kampen, hvis man mener, der er ulovlighed i forbindelse med kampen.  Men der kan forekomme episoder, hvor det kan være nødvendigt at nedlægge protest. Bemærk: Protesten skal af klubben indsendes senest 2 dage efter kampen og med gebyr på pt. 500 kr.. Gebyret returneres dog, hvis klubben får medhold i protesten. 
[bookmark: _Toc5593377]
Sponsorer 
Alle aftaler om PR og sponsorstøtte bør gå gennem bestyrelsen.  



[bookmark: _Toc5593378]Den ”GRØNNE” tråd i træningen:

Generelle retningslinier for træningen i de enkelte afdelinger (aldersgrupper). I det efterfølgende er kort beskrevet, hvad Dybbøl IU forventer, at spillerne på de respektive årgange minimum formår såvel teknisk, taktisk og fysisk.



[bookmark: _Toc5593379]Træningens omfang:

	
	U6 – U8
	U9 – U11
	U12 – U13

	Sæson længde
	August – Juni
	August - Juni
	August – Juni

	Lektioner pr. uge
	1 (2)
	2
	2

	Minimum pr. lektion
	60 minutter
	75 minutter
	75 minutter

	Træningskampe
	Arrangeres selv
	Region 4 cup
	Region 4 cup

	Turneringskampe
	Træner + udvalgsleder
	Træner + udvalgsleder
	Træner + udvalgsleder

	Stævner
	Tilmeldes selv
	Tilmeldes selv
	Tilmeldes selv

	Indendørsfodbold
	Oktober – Marts
	Oktober – Marts
	Oktober - Marts


 

	
	U14-U15
	U17
	U19

	Sæson længde
	August – Juni
	August – Juni
	August – Juni

	Lektioner pr. uge
	2
	2 (3)
	2 (3)

	Minimum pr. lektion
	75 minutter
	75 minutter
	75 minutter

	Træningskampe
	Region 4 cup
	Region 4 cup
	Region 4

	Turneringskampe
	Træner + udvalgsleder
	Træner + udvalgsleder
	Træner + udvalgsleder

	Stævner
	Tilmeldes selv
	Tilmeldes selv
	Tilmeldes selv

	Indendørsfodbold
	November – Februar
	November - Februar
	November - Februar



[bookmark: _Toc5593380]
Forventninger til træneren:


· planlægge og gennemføre inspirerende og udviklende træning
· møde til tiden og have alt klar til træning
· sørge for en tryg og motiverende atmosfære såvel på som uden for banen
· gribe hurtigt og resolut ind overfor mobning
· løse op for problemer/konflikter evt. i samarbejde med udvalgsleder og forældre
· informere ærligt, åbent og med hensyntagen til den enkelte spiller
· have ansvar for børnenes sikkerhed under træning og kamp 
· udvikle spillerne sportsligt og socialt
· medvirke til at holde orden i materialerummet
· tømme egen postkasse før hver træning
· deltage i relevante møder, kurser m.v.
· være et godt forbillede for spiller og forældre
· udvise anstændig optræden overfor såvel dommer som modstander

Der opfordres til, at hvert hold udpeger en holdleder, som kan virke som praktisk/administrativ leder for holdet. Formålet med en holdleder er at aflaste træneren og dermed sikre, at træneren kan fokusere på holdets træning, udvikling og kampe.

[bookmark: _Toc5593381]
Forventninger og mulige opgaver til holdlederen:

· have ansvar for det praktiske omkring spilledragter
· arrangere tøjvask, så dette går på skift mellem spillerne
· arrangere transport til udekampe 
· medvirke til at holde orden i materialerummet
· udfylde holdkort og indrapportere resultat samt aflevere holdkortet i postkassen umiddelbart efter kampen

· registrere ind- og udmeldelser og give dette videre til kassereren
· afregne med kasserer
· deltage i relevante møder, kurser m.v.
· bidrage aktivt til en god stemning omkring holdet
· bidrage aktivt til at løse op for problemer og konflikter i samarbejde med træneren
· være et godt forbillede for spillere
· udvise anstændig optræden overfor dommer og modspillere
· sørge for information til forældre
· lave PR for holdet – f.eks. til hjemmesiden 

[bookmark: _Toc5593382]Forventninger til spillerne:

· møder op til den fastlagte tid til træning og kamp
· melder afbud til træning og kamp i god tid
· accepterer træneres og lederes dispositioner
· bidrager med god opførsel både på og udenfor banen – over for såvel med- og modspillere, trænere, ledere, tilskuere og dommere.

· tager et medansvar for både holdet, træningen og kampe
· benytter benskinner til udendørs træning og kampe (krav)
· efterlader omklædningsrummet i ordentlig stand
· tager et medansvar for at skabe et godt klubmiljø, hvor alle kan trives
· viser hensyn og er en god kammerat
· er kendetegnende for at være hjælpsom på tværs af årgange
· betaler kontingent rettidigt
· retter sig efter de love og regler som er gældende for fodboldklubben Dybbøl IU

[bookmark: _Toc5593383]U6 til U8:
Træneren skal i træningen ligge vægt på 3 ting: Glæde, Tryghed og Bevægelse

Glæde:	børnenes umiddelbare glæde ved spillet. De er meget motiveret, en glæde som
                    træneren skal bygge videre på
		
Tryghed: 	der stilles store krav til træneren, bl.a. omsorgsfuld behandling af børnene
	træneren skal forstå at vinde børnenes tillid
	have god tid
	det skal være sjovt og foregå i trygge rammer
                    husk små grupper

Bevægelse:	fodbolden bruges som leg
                    legene/øvelserne skal være med få regler og lette at organisere
                    opbygge øvelserne så alle er aktive og tilrettelagt med højt aktivitetsniveau

Mål med træningen er at gøre spilleren ”ven med bolden” – dvs. i en træningsenhed foregår træningen med 1 bold pr. spiller i mindst halvdelen af tiden.

Teknisk:	Indøve spark og løb med bolden (driblinger)
	Indøve at stoppe bolden (tæmninger med fodsål og inderside)
	Indøve skudformer (vristspark, indersidespark sidst i perioden)
                    Indøve gribeteknik (målmand)

Taktisk:	lære at orientere sig (se op – hvor er jeg)
                    lære ”at få god tid”

Fysik:	ingen speciel fysisk træning men løbeskoling, koordination, bevægelighed,
                    smidighed og balance

[bookmark: _Toc5593384]Psykisk:	lære at følge trænerens anvisninger.

U9 – U11:
Træningen skal tage udgangspunkt i aldersgruppens perceptionelle og motoriske udvikling, hvor det indøvede fra mikroput afdelingen videreudvikles

Teknisk (1 del):	
        lære at behandle en bold med begge ben (sparkeformer)
                   lære at behandle en bold med hovedet (headning)
                   lære at aflevere en bold:
· ved skud på mål (forsøge at score)
· ved at skille sig hensigtsmæssigt af med bolden (fart, retning og præcision)
	    lære at modtage en bold:
· uden pres
· under pres
· i from at retningsbestemt tæmning
lære at erobre bolden (tackling)
lære driblinger/finter

Teknisk (2 del):	
                  lære at drible – vende
                  lære at tæmme – drible
                  lære at drible - finte

Taktisk (generelt)
                  lære at placere sig på banen i forhold til:
· medspillere (nærme sig, fjerne sig. løbe i hul)
· modspillere (opdækning, markering)
lære at kende sin plads i helheden
lære begyndende kendskab til forsvar, midtbane og angreb
lære begyndende kendskab til forståelse for bredde og dybde i spillet

Taktisk (individuelt):
                  Angrebsmæssigt:
· driblinger (dække bolden af - udfordre)
· vende, dreje med bolden (ved linier – i pressede situationer)
· modtagelse af bold (gå i møde – vende i spilretning)
· spil uden bold
· 
Forsvarsmæssigt:
· smidighed, bevægelighed, løbeskoling og koordinationstræning med og uden bold

[bookmark: _Toc5593385]

U12 – U13:
Børn i alderen 11 – 14 år kan lære alt med en bold. Derfor har trænerne i denne aldersgruppe et stort ansvar med hensyn til udvikling af spillerne:

Teknisk:
videreudvikling af grundteknik
introduktion og træning i alle tekniske øvelser
stor vægt på fart, retning, præcision og hovedvægt på afleveringer i fart samt 
retningsbestemte tæmninger i fart
indøve sparkeformer (spark – med vægt på hårdhed i indersidespark samt halvtliggende vristspark m.v. (husk begge ben)
           videreudvikle driblinger / finter
           videreudvikle hovedstød (med vægt på springkraft)
           indøve skud på mål under passende modstand (husk begge ben)
           begyndende systematisk specialtræning af målmænd

Taktisk (generelt):
           indøve faste opstillinger og lære at kende de forskellige pladser
           begynde orientering om systemer og taktik (oplæg til kamp)
           udbygge forsvars-, midtbane- og angrebsprincipper (opdækning, opbakning, bandespil,
overlap, krydsløb og boldovertagelser)
udvikle forståelse for effektiv udnyttelse af hele banen (bredde og dybde)
begyndende træning af dødboldsituationer (målspark, frispark, straffespark, hjørnespark
og indkast)

Taktisk (individuelt):
Angrebsmæssigt;
· spil med bold (præcision . timing)
· spil uden bold (vinkle – nærme/fjerne sig – rykke fri)
· vende spillet
· afslutninger
· vinde 1:1 (dribling / finte)

Forsvarsmæssigt:
· vinde 1:1 (komme først – dække på rigtig side – skærme af)
· forhindre sammenspil

Fysik:
             løbeskoling, hurtighed, smidighed, bevægelighed, balance og koordinationstræning

Psykisk:
             koncentration, vilje, mod og disciplin, herunder mht. tøj, støvler o. lign
             sørge for at pleje kammeratskabet
             sørge for at spillerne opdrages til at føre en god tone overfor dommer, ledere, med- og
  modspillere
[bookmark: _Toc5593386]
U14 – U15: 
Aldersgruppe 13 – 14 år er fodboldens ”guldalder”, hvorfor trænerne i denne aldersgruppe har et stort ansvar mht. udvikling af spillere. Under træning skal detaljerne læres korrekt og gentages så alt kommer til ”at sidde på rygmarven”.

Teknisk:
           repetition og kvalitetsforbedring af grundteknikken og detaljer i kamplignende situationer
og under pres (alle sparkeformer, halv og helflugtninger, tæmninger, hovedstød, driblinger,
finter, tacklinger, afleveringer, skille sig af med bolden, modtage bolden, skud på mål)
           øget tempo og intensitet
           indøve afleveringer over lange afstande
           specialtræning for målmænd
           specialtræning i dødboldsituationer (frispark, straffespark)
           der arbejdes med begge ben

Taktisk:
	
Angrebsmæssigt:
· spil med bold (afleveringsteknik)
· spil uden bold (bevægelse foran/bagved boldholder –skabe og udnytte plads)
· bredde og dybde i spillet
· vende spillet
· skabe 2:1 situationer (bandespil – overlap – krydsløb – boldovertagelse)
· vinde 1:1 situation (med modstander i ryggen)
· indlæg
· afslutninger
· dødboldsituationer

Forsvarsmæssigt:
· vinde 1:1
· pres (individuelt – gruppe)
· områdedækning, markering – opbakning
· samarbejde mellem målmand og forsvar
· samarbejde mellem 3 zoner
· brug af offside

Fysik:
             løbeteknik. hurtighed, smidighed, bevægelighed, balance, koordination og styrketræning
  (som forebyggende træning og kun med egen kropsvægt)
	
Psykisk:
            koncentration, vilje, mod, ansvar, motivation, og pos. psyke (puberteten er en svær tid som
 de unge skal hjælpes igennem)

Andet:
               håndhæv disciplin
[bookmark: _Toc5593387]               definere anførererhvervets forpligtigelse

U17 :
Når spilleren når junioralderen skal alle tekniske-, taktiske-, og fysiske grundbegreber være kendte og indøvede:

Teknisk:
videreudvikling og kvalitetsforbedring af alle tekniske færdigheder i komplekse øvelser        og kampsituationer – i højt tempo med større og større belastning/pres
driblinger/finter (ryk med bolden)
afleveringsteknik (præcist – hurtigt – kort/langt)
sparketeknik (afslutninger)
    retningsbestemte tæmninger
    headninger
    nærkampteknik (på jorden og i luften)
    udvikling af specialiteter
    specialtræning af målmænd
   der arbejdes med begge ben

Taktisk:
   overblik, perception og kommunikation
   udbygge kendskabet til systemer
[bookmark: _GoBack]   udbygge kendskabet til angrebs- og forsvarsprincipper. især forståelsen for at udnytte        frie område og gøre sig spilbar

Taktisk

Angrebsmæssigt:
· spil med bold
· spil uden bold (modløb/dybdeløb – krydsløb – indløb til indlæg – returbolde)
· bredde og dybde
· vende spillet (kort- langt)
· hurtige kombinationsspil (få berøringer)
· skabe og udnytte 2:1 situationer
· vinde 1:1 situationer
· afslutninger
· dødbolde

Forsvarsmæssigt:
· vinde 1:1 situationer
· pres (individuelt – gruppe)
· zone-/områdeopdækning – mandsopdækning
· sideforskydning
· opbakning, dybde og push up
· samarbejde mellem kæderne
· omstilling og fleksibilitet (overtage hinandens pladser)
· dødbolde



Fysisk:
           forebyggende træning indeholdende smidighed, bevægelighed, balance, koordination,
løbeskoling og styrketræning med egen kropsvægt – for hele kroppen og med henblik på
hurtighed
hurtighedstræning
påbegyndende distance- og intervaltræning (evt. springtræning)
	
Pysisk:
koncentration, vilje, mod, ansvar (selvkritik), levevis, indre motivation, (træning og kampe)
+ psyke, disciplin (selvkontrol) og tålmodighed

Andet:
           faste spillemøder
           fuldstændig kendskab til fodboldregler



[bookmark: _Toc5593388]U19 
Træning som hos U17 men med mere krævende og seniorpræget træning både teknisk, taktisk og fysisk.

Teknisk:
            videreudvikling af de tekniske detaljer under øget modstand og øget tempo
            videreudvikling af specialiteter
            der arbejdes med begge ben

Taktisk:
            overblik, perception, kommunikation og tålmodighed
            videreudvikling af de angrebs- og forsvarsmæssige taktiske principper

Fysisk:
             distance og intervaltræning
             styrketræning for hele kroppen (gerne med vægt på)
             hurtighedstræning
             smidighed, bevægelighed, balance og koordinationstræning

Psysisk:
            koncentration, vilje, mod, ansvar, motivation, disciplin, + psyke og accept af rollefordeling, 
 tålmodighed (have realistiske mål)
[bookmark: _Toc5593389]
Forventninger til forældre samarbejde I Dybbøl IU: 

DIU forventer, at forældre hjælper til med at skabe rammerne omkring deres barns fritidsinteresse. Forældrene forventes at påtage sig nogle af de praktiske opgaver/pligter 
omkring holdet, ligesom det forventes, at DIU ikke betragtes som en børnepasningsordning.

[bookmark: _Toc5593390]Forældrepligter: 
· være behjælpelig med transport
· være behjælpelig med trøjevask
· være behjælpelig ved forskellige arrangementer
· sørge for at mødetider bliver overholdt (yngre årgange)
· sørge for at melde afbud (yngre årgange)
· være positiv overfor med- og modspillere, trænere, ledere, tilskuere og dommere
· respektere og acceptere træner og leders dispositioner (evt. kritik skal være konstruktivt)
· deltage i forældrearrangementer
· støtte deres barn i positiv retning -overvære træning og kampe af og til
· repræsentere Dybbøl UI på bedste måde
· parat til at give en hjælpende hånd med, når det er nødvendigt


Foruden de ovenstående pligter, der påhviler forældrene, er der også behov for, at nogle påtager sig de opgaver, som skal udføres for, at klubben kan fungere. Vi vil derfor opfordre forældre til aktivt at gå ind i klubarbejdet

[bookmark: _Toc5593391]Forældre opgaver:

· påtage sig trænerjobbet
· være hjælpetræner
· være holdleder for et hold
· være dommer
· deltage i bestyrelsesarbejde
· deltage i klubarbejde
· hjælpe til i klubbens cafeteria
· hjælpe til med sponsorer 
· være behjælpelig ved arrangementer, herunder stævner

